Haug kirke var i middelalderen tillagt erkeprestembedet ved domkapitlet i Oslo mot at erkepresten holdt «vicarius» (sogneprest) i Haug. Etter reformasjonen i Norge ble Haug kirke hovedkirke i Eiker prestegjeld. Kirken har tradisjonelt tilhørt Oslo bispedømme, men da Tunsberg bispedømme ble opprettet i 1948 ble de to tidligere fylkene Vestfold og Buskerud inkludert i det nye bispedømmet.